# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 14/2018

# zo zasadnutia Vedenia STU zo dňa 27.06.2018

**PRÍTOMNÍ: podľa prezenčnej listiny**

**PROGRAM:**

1. Organizačné zabezpečenie prípravy a podávania projektov ŠF EU - ústna informácia

2. Kontrola úloh

3. Harmonogram predkladania správ o činnosti a hospodárení súčastí STU

4. Priebežná správa o stave a hospodárení ÚZ Gabčíkovo

5. Aktualizácia údajov zapísaných na živnostenskom oprávnení Slovenskej technickej univerzity v Bratislave

6. Správa o činnosti a hospodárení STU - Centrum služieb, spol. s r. o. - ústna informácia

7. Návrh na zahraničné pracovné cesty

8. Rôzne

**K BODU 1: Organizačné zabezpečenie prípravy a podávania projektov ŠF EU - ústna informácia**

Rektor ústne informoval o výzvach MH SR a MŠVVaŠ SR (Teaming, DSV, PVVC atď.).

Oboznámil prítomných, že splnomocnenia na dekanov budú doplnené o skutočnosť, že dekani nebudú oprávnení zriadiť ani dať prísľub

k zriadeniu záložného práva k nehnuteľnostiam vo vlastníctve STU.

Zároveň informoval aj o aktuálnom stave projektu ACCORD.

**UZNESENIE: 14.1/2018-V**

Vedenie STU berie na vedomie informácie k výzvam, príprave a podávaniu projektov ŠF EÚ.

**K BODU 2: Kontrola úloh**

Materiál uviedol rektor.

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **4.2D/2018-V** | Vedenie STU ukladá prispôsobiť pravidlá  súvisiace s bezpečnostným projektom  súčasným univerzitným legislatívnym  podmienkam. | 20.06.2018 | P. Čičák,  M. Ďurkovič | 6 | zrušená |
| **11.5D/2018-V** | Vedenie STU ukladá v zmysle odporúčaní  Analýzy stavu ochrany osobných  údajov na STU pri ich spracúvaní, prenose  a uchovávaní **prehodnotiť rozsah a účel**  **spracovania osobných údajov**, poskytovania  sprostredkovateľom a ich zverejňovania a  archivácie. | 17.8.2018  súvisí so zverejnením novely zákona | Zodpovedná osoba, prorektor Čičák, riaditeľ CVT STU | 2 | predĺžená |
| **11.5E/2018-V** | Vedenie STU ukladá dokončiť uzatvorenie  zmlúv, resp. dodatkov k zmluvám so  sprostredkovateľmi, ktorí spracúvajú osobné  údaje v mene STU s tým, že je potrebné  v zmysle §24 Nariadenia, aby aj oni preukázali  rozsah opatrení na svojej strane pre  implementáciu Nariadenia a Zákona. | 25.05.2018 | Zodpovedná osoba, prorektor Čičák, riaditeľ CVT STU |  | splnená |
| **11.5F/2018-V** | Vedenie STU ukladá na základe odporúčaní zadať potrebné zmeny programových aplikácií u sprostredkovateľov, zvážiť rozsah potrebných preukázateľných súhlasov dotknutých osôb s ohľadom na zákonné dôvody. | ihneď po uzavretí Analýzy | Zodpovedná osoba, prorektor Čičák, riaditeľ CVT STU | 1 | splnená |
| **11.5G/2018-V** | Vedenie STU ukladá zabezpečiť nápravu súčasného stavu na tých fakultách, kde je nedostatočné alebo nekvalifikované personálne zabezpečenie správy a prevádzky sieťovej infraštruktúry. | ihneď | dekani fakúlt | 1 | splnená |
| **11.5H/2018-V** | Vedenie STU ukladá na základe odporúčaní Analýzy v nevyhnutnom rozsahu revidovať organizačno-právne dokumenty a to *Prevádzkovú bezpečnostnú smernicu* a *Smernicu na ochranu osobných údajov*, v zmysle povinnosti STU ako prevádzkovateľa, podľa §32 Nariadenia a §71 Zákona. | ihneď po uzavretí Analýzy | Zodpovedná osoba | 1 | zrušená |

**UZNESENIE: 14.2/2018-V**

Vedenie STU berie na vedomie stav plnenia úloh č. 4.2D/2018-V a 11.5D – H/2018-V.

**ÚLOHA: 14.2A/2018-V**

Vedenie STU ukladá prehodnotiť účely v existujúcich databázach.

Z: Zodpovedná osoba, prorektor Čičák, riaditeľ CVT STU

T: 17.08.2018

**ÚLOHA: 14.2B/2018-V**

Vedenie STU ukladá upraviť evidenčné listy informačných systémov.

Z: Zodpovedná osoba, prorektor Čičák, riaditeľ CVT STU

T: 17.08.2018

**ÚLOHA: 14.2C/2018-V**

Vedenie STU ukladá pripraviť portály s automatizovaným vybavovaním žiadostí aktuálnych dotknutých osôb v AIS a MAGION.

Z: Zodpovedná osoba, prorektor Čičák, riaditeľ CVT STU

T: 17.08.2018

**ÚLOHA: 14.2D/2018-V**

Vedenie STU ukladá pripraviť „Prevádzkovú a bezpečnostnú smernicu“ a „Smernicu pre ochranu osobných údajov“.

Z: Zodpovedná osoba, prorektor Čičák, riaditeľ CVT STU

T: 17.08.2018

**K BODU 3: Harmonogram predkladania správ o činnosti a hospodárení súčastí STU**

Materiál uviedol rektor s cieľom získať prehľad o aktivitách a hospodárení jednotlivých súčastí STU za I. polrok 2018.

**UZNESENIE: 14.3/2018-V**

Vedenie STU prerokovalo harmonogram predkladania správ o činnosti a hospodárení súčastí STU a súhlasí s navrhovanými termínmi

predkladania jednotlivých správ.

**K BDU 4: Priebežná správa o stave a hospodárení ÚZ Gabčíkovo**

Materiál uviedol kvestor. Prizvaný: Ing. Benka.

Riaditeľ ÚZ v krátkosti informoval o hospodárení za I. polrok 2018. Z dôvodu pretrvávajúcich problémov s nadmernou spotrebou vody informoval v predmetnej záležitosti aj o nových zisteniach. Zároveň oboznámil prítomných o plánovaných rekonštrukciách, resp. opravách a aktuálnom stave predaja nehnuteľností.

V závere rektor Ing. Benkovi poďakoval za jeho aktívny prístup a viditeľný posun v problémových oblastiach.

**UZNESENIE: 14.4/2018-V**

Vedenie STU berie na vedomie priebežnú správu o stave a hospodárení ÚZ Gabčíkovo.

**K BODU 5: Aktualizácia údajov zapísaných na živnostenskom oprávnení Slovenskej technickej univerzity v Bratislave**

Materiál uviedol kvestor. Prizvaný: JUDr. Michalička.

Ide o postup v zmysle článku 4 bod 3 vnútorného predpisu STU číslo 9/2013 Pravidlá pre vykonávanie podnikateľskej činnosti na STU s cieľom rozšírenia predmetu podnikania, doplnenia prevádzkarní a aktualizácie zapísaných údajov.

**UZNESENIE: 14.5/2018-V**

Vedenie STU prerokovalo návrh súčastí STU na aktualizáciu údajov zapísaných na živnostenskom oprávnení STU.

**K BODU 6: Správa o činnosti a hospodárení STU - Centrum služieb, spol. s r. o. - ústna informácia**

Kvestor ústne informoval o stave spoločnosti. Prizvaný: JUDr. Michalička.

Konštatoval, že primárnym úmyslom zriadenia spoločnosti bolo prevádzkovať materskú škôlku. Tento úmysel zatiaľ nebol zrealizovaný. Z uvedeného dôvodu spoločnosť t.č. nevykonáva žiadnu aktivitu ani ekonomickú činnosť.

**UZNESENIE: 14.6/2018-V**

Vedenie STU berie na vedomie informáciu o činnosti a hospodárení STU - Centrum služieb, spol. s r. o.

**K BODU 7: Návrh na zahraničné pracovné cesty**

Materiál uviedol prorektor Čičák.

**UZNESENIE: 14.9/2018-V**

Vedenie STU prerokovalo návrh na zahraničnú pracovnú cestu uvedenú v bode 1).

1. **Arménsko – Jerevan**

|  |  |
| --- | --- |
| Účel cesty | Účasť na koordinačnom stretnutí |
| Termín podujatia | 28.-29.06.2018 |
| Miesto konania | Arménsko - Jerevan |
| Očakávané náklady spolu | 0 € |
| Účastník cesty | prof. Ing. Štefan Stanko, PhD. |
| Zdroj financovania: | bez nákladov na R-STU, (SvF-Erasmus+, MARUEEB) |

**INFORMÁCIE A OZNAMY:**

Prorektor Čičák

* požiadal prítomných, aby problematiku ohľadom GDPR konzultovali so zodpovednou osobou STU, doc. Hudecom

Profesor Janovec

* informoval, že od 02.07.2018 bude mať STU nový prístup do databázy [Institution Profile Wizard](http://click.mail.tesglobal.com/?qs=3a2a73627b99881f5a8e596232ef50eaa69fa86a6cc51ce391b9fec0cab1db7a4155cff827161d3e568eebc0cf9cf92ea63e3b54bf60c222), ktorá je súčasťou Scopusu

V závere rektor prítomným poďakoval za aktívny prístup počas všetkých zasadnutí vedenia a poprial prítomným príjemné strávené letné dni. Informoval, že najbližšie riadne zasadnutie Vedenia STU sa uskutoční 22. augusta 2018.

Zapísala: 28.06.2018 Zápisnicu overil: 28.06.2018

Erika Jevčáková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_